text: মেরি (, Мары велаяты) হলো তুর্কমেনিস্তানের একটি প্রশাসনিক বিভাগ। এটি দেশের দক্ষিণ-পূর্বাঞ্চলে আফগানিস্তানের সীমান্ত ঘেঁষে অবস্থিত। এর রাজধানী হল মেরি। এর আয়তন প্রায় ৮৭,১৫০ বর্গ কিলোমিটার এবং জনসংখ্যা প্রায় ১,৪৮০,৪০০ (২০০৫ সালের হিসাব অনুযায়ী)। এর জনসংখ্যার গড় ঘনত্ব প্রতি বর্গ কিলোমিটারে ১৫ জন। তবে সবচেয়ে উন্নত মরুদ্যানের দিকে ঘনত্ব প্রতি বর্গকিলোমিটারে ১৫০-২০০তে পৌঁছায়।
  
  ২০০০ সালে, মেরি অঞ্চলের জনসংখ্যা তুর্কমেনিস্তানের মোট জনসংখ্যার ২৩%। এই জনসংখ্যার ১৯% পেশাজীবী, ২৬% কৃষি উৎপাদনের সাথে যুক্ত (মান অনুসারে) এবং ২১% শিল্প উৎপাদনের সাথে জড়িত। এই অঞ্চলের প্রধান শিল্পগুলির মধ্যে প্রাকৃতিক গ্যাস উত্তোলন (আইওলোটান গ্যাস ক্ষেত্র), বিদ্যুৎ উৎপাদন, তৈরি পোশাক, মাদুর বুনন, রাসায়নিক ও খাদ্য শিল্প অন্তর্ভুক্ত। ২০০১ সালে এটি তুর্কমেনিস্তানের মোট বিদ্যুৎ উৎপাদনের ৭৩% এবং প্রাকৃতিক গ্যাস উত্তোলনের ২৬% এখানে সম্পন্ন হয়।
  
  মেরি অঞ্চলে কৃষিক্ষেত্রগুলো কারাকুম খাল থেকে পানি পায়। এই খালটি প্রদেশের মধ্য দিয়ে পূর্ব থেকে পশ্চিমে প্রবাহিত হয় এবং মুরগাব নদীর সাথে মিলিত হয়ে উত্তর-দক্ষিণ দিকে প্রবাহিত হয়ে আফগানিস্তান থেকে প্রদেশে প্রবেশ করে। প্রদেশটির উত্তরের অংশটি মধ্য এশীয় দক্ষিণ মরুভূমি বাস্তুতন্ত্রের মধ্যে অবস্থিত। এই প্রদেশের দক্ষিণাঞ্চলটি পেস্তা এবং মরুভূমির স্যাভানা অঞ্চলে অবস্থিত, বিশ্ব বন্যজীব তহবিল মাধ্যমে বাখখিজ-কারাবিলকে আধা-মরুভূমি হিসাবে শ্রেণিবদ্ধ করা হয়েছে।
  
  মেরি প্রদেশের মূল প্রত্নতাত্ত্বিক আকর্ষণ প্রাচীন মার্ভ, যা ইউনেস্কোর বিশ্ব ঐতিহ্য স্থান হিসেবে স্বীকৃতি পেয়েছে। এটি প্রাচীন রেশম পথের অন্যতম রক্ষিত মরুশহরগুলির মধ্যে একটি।
  
  মেরি হলো মেরি অঞ্চলের রাজধানী। এটি কারাকুম খালের কাছে মুরগাব নদীর সংযোগস্থলে অবস্থিত। অন্যান্য প্রধান শহরগুলি হলো আফগানিস্তানের সীমান্তবর্তী বারামালি (), ইয়োলোতেন (Iolotan, ), এবং সেরেহাবাত (, পূর্বে , )।
  
  জেলা শহর 
  ২০১৭ সালের ১লা জানুয়ারির হিসাবে, মেরি প্রদেশ (Mary welaýaty) ১১ টি জেলায় () বিভক্ত:
  
   বারামালি জেলা
   গারাগুম জেলা
   মেরি জেলা
   মুরগাপ জেলা
   ওগুজান জেলা
   সাকারেজে জেলা
   সেরেটাবাত জেলা (পূর্বে গুগা বা কুয়েকা)
   তাগাতবাজার জেলা
   তারকমেঙ্গালা জেলা
   ওয়েকিলবাজার জেলা
   ইলুয়েটেন জেলা
  ২০১৭ সালের ১লা জানুয়ারির হিসাবে, প্রদেশটিতে 8টি শহর (города or şäherler), ১৪টি নগর(посёлки or şäherçeler), ১৪৩টি গ্রামীণ বা গ্রাম পরিষদ (сельские советы or geňeşlikler) এবং ৩২৯টি গ্রাম (села, сельские населенные пункты or obalar) অন্তর্ভুক্ত।।
  
   শহর:
   বারামালি
   মেরি
   মুরগাপ
   সাকারেজ
   লিয়াটিক
   সেরেটাবাত (পূর্বে গুগা বা কুয়েকা)
   তারকমেঙ্গালা
   ইলোটিন
  
  আরো দেখুন 
  আহাল প্রদেশ
  
  তথ্যসূত্র
  
  বহিঃসংযোগ 
   ওপেনস্ট্রিটম্যাপ উইকি: মেরি প্রদেশ
   ওপেনস্ট্রিটম্যাপ উইকি: তুর্কমেনিস্তানের জেলাসমূহ
title: মেরি বিভাগ (তুর্কমেনিস্তান)